กลุ่มพลังงานปรับร่วงยกแผง หลังราคาน้ำมันดิบดิ่งกว่า 6%
กลุ่มพลังงานปรับร่วงยกแผง หลังราคาน้ำมันดิบดิ่งกว่า 6%
2 ก.พ. 2559

ผู้สื่อข่าวรายงานว่า ราคาหุ้น บริษัท ปตท. จำกัด (มหาชน) หรือ PTT ณ เวลา 10.16 น.ราคาอยู่ที่ 234.00 บาท ลบ 6 บาท หรือ 2.50% มูลค่าการซื้อขาย 241.76 ล้านบาท
ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 10.16 น.ราคาอยู่ที่ 55.75 บาท ลบ 1.25 บาท หรือ 2.19% มูลค่าการซื้อขาย 198.73 ล้านบาท
ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 10.16 น.ราคาอยู่ที่ 51.50 บาท ลบ 0.25 บาท หรือ 0.48% มูลค่าการซื้อขาย 73.87 ล้านบาท
ทั้งนี้ ราคาหุ้นกลุ่มพลังงานมีการปรับตัวลดลง เนื่องจากสัญญาน้ำมันดิบ WTI ส่งมอบเดือนมี.ค.ร่วงลง 2 ดอลลาร์ หรือ 6% ปิด (1 ก.พ.) ที่ 31.62 ดอลลาร์/บาร์เรล ส่วนสัญญาน้ำมันดิบเบรนท์ (BRENT) ส่งมอบเดือนมี.ค.ดิ่งลง 1.75 ดอลลาร์ หรือ 4.9% ปิดที่ 34.24 ดอลลาร์/บาร์เรล โดยภาวะการซื้อขายในตลาดน้ำมันนิวยอร์กเป็นไปอย่างซบเซา เนื่องจากนักลงทุนยังคงวิตกกังวลเกี่ยวกับความไม่แน่นอนของอุปทานน้ำมันในตลาดโลก